**Rovinjski ogranak Matice hrvatske**

objavljuje

**NATJEČAJ**

**POTRAGA ZA IZGUBLJENOM RIJEČI**

S obzirom na to da je 2016. Europska godina protiv

nasilja nad ženama i djevojčicama,

**TEMA**

je ovogodišnjeg natječaja Matice hrvatske Rovinj

**„Portret žene“**

Pozivaju se učenici srednjih škola da napišu i pošalju pisane/literarne radove na natječaj za najbolji rad «Potraga za izgubljenom riječi».

Riječ je o natječaju za najbolji pisani/literarni rad koji se bavi portretom žene, njezinim vanjskim i unutarnjim opisom te odnosnom društva prema njoj. Također, nastoji se razvijati učeničko pisano i jezično izražavanje te senzibilitet za kulturu pisanja, čitanja i govorenja.

Cilj pisanja radova i predstavljanja najboljih je potaknuti mlade na pisano stvaralaštvo, povezivanje i suradnju, na diskusiju i razmjenu mišljenja/stavova.

Osim toga, s obzirom na značaj teme problematike uloge žena u suvremenom društvu, probleme zlostavljanja žena i djevojčica kojima je 2016. godina posvećena, ovogodišnjim se natječajem želi potaknuti mlade na suosjećanje, podići razinu znanja i svijesti o problemima s kojima se susreću žene i potaknuti osnaživanje žena.

Esej mora biti napisan na hrvatskom standardnom jeziku, latinicom.

Ostale vrste radova mogu, osim na hrvatskom standardnom jeziku, biti napisani i na zavičajnom idiomu.

Dužina teksta nije ograničena. Prijavljeni rad ne smije prethodno biti objavljen, izveden ili nagrađivan.

Rad se šalje uz prijavnicu koja sadrži sljedeće podatke:

1. ime i prezime učenika – autora rada
2. naslov rada
3. razred
4. naziv i adresa škole
5. ime i prezime voditelja/mentora, broj mobitela/telefona i e- mail adresa mentora

Prijavnica je u nastavku teksta.

Radovi se dostavljaju zaključno **do 12. svibnja 2016.** na dva načina:

1. u 3 primjerka na adresu:

Matica hrvatska Rovinj

Pergolisova 2, 52210 Rovinj

PP 110

s naznakom: Za natječaj «Portret žene» te

1. u elektroničkom obliku (format .doc ili .pdf) na e-adresu: omhrovinj@gmail.com

s naznakom Predmeta (Subject): «Portret žene»

Izbor najboljih radova obavit će Povjerenstvo za prosudbu koje imenuje Predsjedništvo OMH Rovinj, a sastavljeno od članova OMH, profesora, nastavnika i učitelja hrvatskog jezika te povijesti.

Tijekom trajanja natječaja organizirati će se prigodna radionica za učenike sudionike natječaja. O mjestu, vremenu i voditelju radionice, učenici će biti obaviješteni na vrijeme.

Najbolji radovi bit će nagrađeni i predstavljeni 27. svibnja 2016. godine u Rovinju. Prema želji i uz suglasnost učenika-autora, radovi će biti objavljeni na web stranicama OMH Rovinj, u Vijencu, Ladonji.

Nagrada za prva tri najbolja rada je tablet. Prvoplasirani dobiva najveći tablet, drugoplasirani srednji, a trećeplasirani najmanji tablet koji su jednako tako rangirani i prema kvaliteti.

Predsjednik MH Rovinj

Goran Zgrabljić

NATJEČAJ

 **POTRAGA ZA IZGUBLJENOM RIJEČI**

Tema:

**„Portret žene“**

**PRIJAVNICA**

|  |  |
| --- | --- |
| Ime i prezime učenika - autora rada |  |
| Naslov rada |  |
| Razred |  |
| Naziv škole |  |
| Adresa (ulica, mjesto, ptt) |  |
| Ime i prezime voditelja/mentora |  |
| Broj mobitela/telefona mentora |  |
| E- mail adresa mentora |  |